АҞӘА, мшаԥы 9 - Sputnik. Гагра араион аԥсшьаразы иреиӷьу аҭыԥқәа жәаба ирхыԥхьаӡалахеит уахыки-ҽнаки рыла ҩ-нызқь мааҭ иреиҳамкәа аныхра иазыхиоу аурыс ԥсшьаҩцәа рыбжьара. Абри атәы аҳәеит апортал Tvil.ru.
Актәи аҭыԥқәа хԥа ааныркылеит Ҟрым, Краснодартәи атәылаҿацә, Санкт-Петербург.
Асиа шьақәыргылоуп ҳазҭоу ашықәс рашәара 1 инаркны нанҳәа 31 рҟынӡа аԥсшьаҩцәа зыхә ахыршәаахьоу асасааирҭақәеи, ауаҭахқәеи, аҩнқәеи ирызку адыррақәа инарықәыршәаны.
Иааидкыланы, асиа аԥшра абас иҟоуп:
- Евпаториа, Ҟрым — 2434,7 мааҭ/13,5 ҵхы
- Шәача, Краснодартәи атәылаҿацә — 2270,4 маҭ/11,4 ҵхы
- Санкт-Петербург, Ленинградтәи аобласт — 2165,5 мааҭ/6 ҵхык
- Кисловодск, Ставропольтәи атәылаҿацә— 1589,4 маҭ/4,7 ҵхы
- Казань, Ҭаҭарсҭан — 2088,7 мааҭ/4,5 ҵхы
- Цандрыԥшь, Гагра араион, Аԥсны — 1800 мааҭ/12 ҵхы
- Осташков, Твертәи аобласт — 2748 мааҭ/5 ҵхы
- Таганрог, Ростовтәи аобласт — 1775 мааҭ/6 ҵхык
- Банное, Башкириа — 3590,9 мааҭ/11 ҵхы
- Соль-Илецк, Оренбургтәи аобласт — 2500 мааҭ/4 ҵхык
* Иаагоуп ибжьаратәу ахыԥхьаӡарақәа
Мшаԥымза 20 рҟынӡа Аԥсны аҭагылазаашьа ҷыда алагалоуп акоронавирус аламырҵәара хықәкыс иҟаҵаны. Аԥсшьаҩцәа рыдкылара абри аамҭазы иаанкылоуп. Иахьатәи аамҭазы атәылаҿы ачымазара ҿкы ҩыџьа ирыдбалоуп, аҩыџьагьы Гәдоуҭатәи ахәышәтәырҭаҿы ишьҭоуп.
Иара убас шәаԥхьар ҟалоит: